Finn Moy

Finn Moy (født 5. august 1908 i Farsund, død 20. august 2001) var en norsk ingeniør og sprengstoffekspert.Fødselsdatoen er hentet fra Folketellingen 1910 for Farsund ladested.

 Familiebakgrunn 
Han var sønn av lege Oscar Moy (1869–1957) og Kirsten Moy (1869), begge fra Flekkefjord.

 Utdannelse og karriere 
I 1927 ble han uteksaminert kjemisk ingeniør fra Norges tekniske høgskole i Trondheim, hvorpå han fikk jobb for Kambo olje- og tranfabrikk, dernest for Landbrukshøgskolen på Ås som assisterende ingeniør.

Fra 1934 var han driftsingeniør ved Knaben gruber i Kvinesdal, ikke langt unna heimplassen.

Fra 1939 jobbet han for den statlige Sprengstoffinspeksjonen der han i 1954 var blitt førsteingeniør, idet man i statsråd beskikket ham som den nye Statens sprengstoffinspektør,Ny sprengstoffinspektør i Aftenposten den 13. november 1954. som etterfølger for den nyss avdøde Eilif Platou (1886–1954).

Moy var også med i Sivilforsvarets nemnd for forskning på drivstoff. 

 Idrett 
Moy drev idrett og hadde både idrettsmerkestatuetten og idrettsmerkekruset.70 år i Aftenposten den 5. august 1978.

 Gravsted 
Han døde i 2001 og ble begravet på Sundslia i Flekkefjord.Gravminner i Norge (DIS-Norge)

 Referanser 

Kategori:Norske kjemikere
Kategori:Alumni fra NTH
Kategori:Personer fra Farsund kommune
Kategori:Sprengstoff